Helge Revold

Helge Revold (født 1931 i Bærum, død 2015«Minneord», Akershus Amtstidende 2. mars 2015) var en norsk kunstner. 

Revold var utdannet ved Statens håndverks- og kunstindustriskole og Statens kunstakademi under professor Jean Heiberg og professor Alexander Schultz. Han hadde studieopphold i London og Paris.

Revold debuterte i 1957 ved Statens Kunstutstilling. Han hadde flere separatutstillinger gjennom årene, blant annet i Kunstnerforbundet, Galleri F15, Bergen Kunstforening samt de fleste norske byer. Han sto bak offentlige utsmykninger i Tana rådhus, Kirkenes sykehus og Gardeleiren i Oslo. Revold er innkjøpt av Nasjonalgalleriet, Norsk kulturråd, Riksgalleriet og Utenriksdepartementet.

Hans far var kunstmaleren Axel Revold (1887–1962) og mora var Irmelin Nansen (1900–77), dattera til Fridtjof Nansen.  Helges søster Dagny Hald (1936–2001) var også kunstner (keramiker).  Helge var halvbror til kunsthistoriker Reidar Revold (1918–1973) og maler/danser Sven Revold (1919–1988).  Helge ble gift med Liv Revold (1934–2002) fra Svolvær som i mange år var kurator ved Unge Kunstneres Samfund.  De bosatte seg på Nesoddtangen i 1955 og fikk tre barn. Datteren Ingse Revold (1959–) er også kunstner.
''Se ellers Heiberg for mer om slekten på morssiden
 Referanser 

Kategori:Norske kunstnere
Kategori:Personer fra Nesodden kommune
Kategori:Nansen (slekt)